ઉલ્લેખનીય છે કે, નિકોલ બાપુનગર વિસ્તારમાં પાટીદારો મોટી સંખ્યામાં રહે છે. તેમણે 'સમાજના ગદ્દારને જાકારો આપો' એ પ્રકારના પોસ્ટર્સ લઇને વિરોધ પ્રદર્શન કર્યું હતું. કેટલાકનો મત હતો કે, હાર્દિક તાજમાં રાહુલને મળ્યો કે બીજા કોઈને તેણે પોતાનો મત સ્પષ્ટ કરી દેવો જોઈએ. તો વળી કેટલાક પાટીદારોને હાર્દિકની કોંગ્રેસ નેતા સાથેની મુલાકાત યોગ્ય નથી લાગી. તેમનો મત હતો કે, હાર્દિકે આંદોલનનો ઉપયોગ રાજકારણમાં જવા કર્યો છે. પાટીદારોએ હાર્દિકના વિરોધમાં 'હાર્દિક હાય હાય'ના નારા પણ લગાવ્યા હતા.